REPUBLIKA HRVATSKA
MINISTARSTVO VANJSKIH I EUROPSKIH POSLOVA

Javni pozivza prijavu Programa suradnje s organizacijama civilnog društva
koje se bave razvojnom suradnjom i humanitarnom djelatnošću
u inozemstvu

UPUTE ZA PRIJAVITELJE

Rok za dostavu prijava: 26. listopada 2020.

KLASA: 302-01/20-01/35
URBROJ: 521-II-03-20-7
Zagreb, 18. rujna 2020.

1

SADRŽAJ:1. JAVNI POZIV ZA PRIJAVU PROGRAMA SURADNJE S ORGANIZACIJAMA CIVILNOGDRUŠTVA KOJE SE BAVE RAZVOJNOM SURADNJOM I HUMANITARNOM
DJELATNOŠĆU U INOZEMSTVU ................................................................................................. 3

1.1 Svrha raspisivanja Javnog poziva ..................................................................................... 3
1.2 Ciljevi Javnog poziva za dodjelu financijskih sredstava .................................................. 4
1.3 Planirani iznosi i ukupna vrijednost Javnog poziva ......................................................... 5
1.4 Definicije glavnih pojmova Javnog poziva ...................................................................... 6
2. FORMALNI UVJETI JAVNOG POZIVA ........................................................................................ 6

2.1 Prihvatljivi prijavitelji: tko može podnijeti prijavu? ........................................................ 6
2.2 Prihvatljivi partneri na projektu ........................................................................................ 8
2.3 Prihvatljive aktivnosti koje će se financirati putem Javnog poziva.................................. 9
2.4 Prihvatljivi troškovi koji će se financirati ovim Javnim pozivom .................................... 9
3. KAKO SE PRIJAVITI? .................................................................................................................... 11

3.1 Sadržaj prijave ................................................................................................................ 11
3.2 Način za podnošenje prijava ........................................................................................... 12
3.3 Rok za slanje prijava i planirano trajanje provedbe projekta ......................................... 13
3.4 Prijave koje se neće razmatrati ....................................................................................... 13
3.5 Kome se obratiti ukoliko imate pitanja? ......................................................................... 13
4. PROCJENA PRIJAVA I DONOŠENJE ODLUKE O DODJELI SREDSTAVA ............................ 14

4.1 Procedura procjene pristiglih prijava .............................................................................. 14
4.2 Obavijest o donesenoj odluci o dodjeli financijske potpore ........................................... 17
4.3 Podnošenje prigovora ..................................................................................................... 18
4.4 Postupanje s dokumentacijom ........................................................................................ 18
4.5 Sklapanje ugovora o dodjeli financijskih sredstava ....................................................... 18
4.6 Podnošenje izvješća i obračuna troškova po sklopljenom ugovoru o dodjeli financijskih
sredstava ............................................................................................................................... 18
4.7 Konačan iznos financiranja ............................................................................................ 19
5. INDIKATIVNI KALENDAR POSTUPKA JAVNOG POZIVA ..................................................... 19
6. POPIS DOKUMENTACIJE JAVNOG POZIVA KOJA SE MOŽE PREUZETI/ OBRASCI......... 20

2

1. JAVNI POZIV ZA PRIJAVU PROGRAMA SURADNJE SORGANIZACIJAMA CIVILNOG DRUŠTVA KOJE SE BAVERAZVOJNOM SURADNJOM I HUMANITARNOM DJELATNOŠĆUU INOZEMSTVU
1.1. Svrha raspisivanja Javnog poziva
Ministarstvo vanjskih i europskih poslova u okviru provedbe ciljeva vanjske politike
Republike Hrvatske ovim Javnim pozivom podupire projekte razvojne suradnje u području
zaštite dostojanstva svake ljudske osobe - obrazovanja, zdravlja, zaštite i osnaživanja žena,djece i mladih, mira i sigurnosti te razvoja demokratskih institucija, kao i odgovornog
gospodarskog razvoja. Zemljopisne prioritete hrvatske razvojne politike čine jugoistočna
Europa (s posebnim naglaskom na programsku državu Bosnu i Hercegovinu), Južno i Istočno
susjedstvo (programske države su Jordan i Ukrajina) i države u razvoju.
Iskorjenjivanje siromaštva i nejednakosti je jedan od najvećih izazova s kojim se susrećečovječanstvo. Razvoj i dijeljenje naših vlastitih znanja i iskustava iz ovog područja jedan je
od vanjskopolitičkih prioriteta Republike Hrvatske. Kroz razvojnu suradnju ujedno
doprinosimo umanjivanju rizika za vlastiti razvoj i sigurnost. Ovim javnim pozivom planira se
dati podrška civilnom sektoru za provedbu projekata iz područja međunarodne razvojne
suradnje i humanitarne pomoći u inozemstvu.
Cilj je međunarodne razvojne politike dugoročno i trajno suzbiti globalno siromaštvo istvaranje ovisnosti o pomoći, te pomoći osobama, zajednicama, državama i regijama u
preuzimanju odgovornosti za vlastiti napredak. Humanitarna pomoć kratkoročna je i hitna
podrška stanovništvu pogođenom prirodnim nepogodama, tehničko-tehnološkim ili krizama
prouzročenima ljudskim djelovanjem, čiji je glavni cilj spašavanje zdravlja i ljudskog života.
U samo dva desetljeća od svog osamostaljenja, Republika Hrvatska prešla je put od zemlje
suočene s agresijom, Domovinskim ratom, humanitarnom krizom i primanjem razvojne
pomoći, poslijeratnom obnovom i oporavkom i demokratskom tranzicijom. Pristupanjem
NATO-u i Europskoj uniji pridružili smo se skupini najrazvijenijih država i ujedno najvećem i
najutjecajnijem donatoru na svijetu, koji izdvaja više od polovice ukupne globalne razvojne
pomoći.
Položaj Republike Hrvatske u globalnim okvirima razvojne politike određen je veličinom,
kapacitetima i izazovima nove zemlje donatora kao i iskustvom poslijeratne tranzicije koje je
Republika Hrvatska prepoznala kao svoju dodanu vrijednost u razvojnoj politici, koje će
nastaviti nadograđivati. Tijekom ratne i poslijeratne demokratske tranzicije Republika
Hrvatska je stekla jedinstvena iskustva i znanja koja hrvatskoj razvojnoj politici daju
komparativnu prednost u globalnoj zajednici davatelja razvojne suradnje.
U razvojnu suradnju u sve većoj mjeri uključuju se i netradicionalni donatori, brzorastuća
gospodarstva koji pritom ugrađuju vlastita načela i prioritete. Nadalje, uz civilno društvo,vjersku i znanstvenu zajednicu kao izvaninstitucionalne dionike, u globalnoj razvojnoj politici
sve istaknutiju ulogu dobiva privatni sektor kao i privatni donatori.

3

Za planiranje i provedbu razvojne i humanitarne politike, ispunjenje prioriteta i ostvarenje
ciljeva i preuzetih obveza ključna je suradnja sa svim institucionalnim i izvaninstitucionalnim
dionicima na nacionalnoj razini. Nadalje, podizanje svijesti šire javnosti o razvojnoj ihumanitarnoj politici također je bitan zadatak.
Uzimajući u obzir specifične sposobnosti organizacija civilnog društva kao što su stalnaangažiranost na lokalnoj razini i bliskost s realnim potrebama najranjivijih skupina ljudi,organizacije civilnog društva su ključan partner Vladi u definiranju i kreiranju politikemeđunarodne razvojne suradnje i humanitarne pomoći, ali i u njenoj provedbi. Usklađenost s
razvojnim prioritetima zemlje partnera također je važna odrednica definiranja programa
razvojne suradnje i humanitarne pomoći.
Za potrebe provedbe navedenih ciljeva, Ministarstvo vanjskih i europskih poslova poziva
prijavitelje, nositelje izvedbenog dijela projekta, na predlaganje projekata. Od prijavitelja setraži da projektima koje prijavljuju predstavljaju Republiku Hrvatsku te promiču i jačaju
njenu prepoznatljivost utemeljenu na projektima međunarodne razvojne suradnje ihumanitarne pomoći te da promoviraju položaj Republike Hrvatske u globalnim okvirima
razvojne politike.
Poziv je usmjeren na prijavu neprofitnih projekata koji će se provoditi izvan teritorija
Republike Hrvatske.

1.2. Ciljevi Javnog poziva za dodjelu financijskih sredstava
Pozivni postupak provodi se u skladu s odredbama Zakona o udrugama (NN, broj 74/14,70/17
i 98/19), Zakona o Zakladama (NN, broj 106/18, 98/19 ), Uredbom o kriterijima, mjerilima i
postupcima financiranja i ugovaranja programa i projekata od interesa za opće dobro koje
provode udruge (NN, broj 26/15), Zakon o razvojnoj suradnji i humanitarnoj pomoći uinozemstvu (NN, broj 146/08) te Nacionalnom strategijom razvojne suradnje Republike
Hrvatske za razdoblje od 2017. do 2021. godine (NN, broj 107/17).
Glavni cilj ovakvog pristupa je doprinijeti osnaživanju sposobnosti hrvatskih organizacija
civilnog društva za provedbu projekata iz područja međunarodne razvojne suradnje ihumanitarne pomoći. Drugi važan cilj je doprinijeti stvaranju i osnaživanju partnerstva
između hrvatskih i stranih partnerskih organizacija civilnog društva.
Projekti/programi koji se prijavljuju na ovaj Javni poziv moraju obuhvaćati najmanje jedan
zemljopisni i jedan sektorski prioritet te poželjno, jedan ili više tematskih prioriteta.
Zemljopisni i sektorski prioritet su administrativni preduvjet, a tematski prioriteti i specifični
ciljevi Javnog poziva su prioriteti koji se vrednuju, odnosno boduju.
Zemljopisni prioriteti Javnog poziva:
1. zemlje jugoistočne Europe;
2. Južno i Istočno susjedstvo;
3. zemlje u razvoju.
4

Sektorski prioriteti Javnog poziva:
1. dostojanstvo svake ljudske osobe (obrazovanje, zdravlje, zaštita i osnaživanje žena, djece
i mladih);2. mir i sigurnost i razvoj demokratskih institucija (poslijeratna tranzicija, pristupanje EU);
3. odgovoran gospodarski razvoj.
Tematski prioriteti Javnog poziva:
1. poticanje obrazovanja i socijalnog razvoja;
2. prilagodba obrazovanja djece i mladih u uvjetima pandemije COVID-19;
3. jačanje uloge žena i ravnopravnost spolova;
4. prijenos iskustava iz demokratske tranzicije i promicanje ljudskih prava;
5. jačanje pravne države i vladavine prava (borba protiv korupcije, uključivanje civilnog
društva u proces pristupanja EU);
6. jačanje kapaciteta za prijavljivanje i provođenje projekata iz sredstava Europske unije;
7. poticanje gospodarskog razvoja, digitalizacije i zelene ekonomije.
Specifični ciljevi:
1.
2.
3.

izgradnja kapaciteta organizacija civilnog društva za provedbu projekata/programameđunarodne razvojne suradnje;
doprinos promicanju prioriteta i vidljivosti hrvatske razvojne suradnje;osnaživanje uzajamne povezanost i umrežavanje hrvatskih organizacija civilnog društva.

1.3. Planirani iznosi i ukupna vrijednost Javnog poziva
Za predmetni poziv planiraju se financijska sredstva u procijenjenom iznosu do 3.000.000,00
kn. Ministarstvo vanjskih i europskih poslova nije u obvezi utrošiti cjelokupan iznos
predviđenih sredstava za financiranje aktivnosti ovog Javnog poziva. Projekti se mogu
financirati u stopostotnom iznosu ukupnih prihvatljivih troškova projekta, pri čemupotencijalni prijavitelji i partneri, mogu ali nisu dužni osigurati sufinanciranje iz drugih
izvora.
Najmanji iznos financijskih sredstava koji se može dodijeliti po pojedinom projektu za
provedbu projektnih aktivnosti je 250.000,00 kn, a najveći iznos 500.000,00 kn. Broj
financiranih projekata ovisit će o kvaliteti projekata i raspoloživosti financijskih sredstava.
Ugovor s organizacijom civilnog društva sklapa se na način da se isplaćuje predujam u iznosu
od 20% ugovorenog iznosa odnosno u visini i na način definiran Zakonom o izvršavanju
državnog proračuna i drugim važećim aktima, u roku od 30 dana od datuma potpisivanja
Ugovora odnosno u skladu s utvrđenim vremenom izvršenja projekta odnosno u skladu s
priljevom sredstava državnog proračuna, da se 60% ugovorenog iznosa isplaćuje šest (6)mjeseci nakon potpisivanja Ugovora, a preostalih 20% ugovorenog iznosa isplaćuje se po
5

izvršenju projekta, u roku od 30 dana od datuma prihvaćanja programskog i financijskog
izvješća odnosno u skladu s priljevom sredstava državnog proračuna. Za potrebe isplate
predujma korisnik sredstava prije potpisivanja ugovora dostavlja solemniziranu bjankozadužnicu koja se ovjerava na cijeli iznos ili prvi viši iznos i ostaje u Ministarstvu vanjskih i
europskih poslova do odobrenja završnog izvještaja projekta, odnosno ako ne bude realizirana
vraća se korisniku.

1.4. Definicije glavnih pojmova Javnog poziva
PRIJAVITELJ

Organizacija civilnog društva koja prijavljuje projekt/program u
sklopu ovog Javnog poziva. Nositelj projekta/programa.

KORISNIK

Prijavitelj koji, nakon što je njegov projekt pozitivno ocijenjen na
Javnom pozivu, sklopi ugovor s Ministarstvom vanjskih i europskih
poslova.

PARTNER

Organizacija civilnog društva, domaća ili strana, koja u fazi prijave
projekta/programa izjavljuje da je spremna sudjelovati u provedbi
projekta/programa u suradnji s prijaviteljem, temeljem Izjave opartnerstvu.

SURADNIK

Organizacija koja sudjeluje u projektnim/programskim aktivnostima,a nije ni korisnik ni partner. Nema ugovorne obveze, ne mora
ispunjavati kriterije prihvatljivosti i nema pravo na financijska
sredstva projekta, osim na dnevnice i putne troškove, koje pokriva
Korisnik a koji su vezani uz rad na projektu/programu.

MINISTARSTVO

Ministarstvo vanjskih i europskih poslova planira, ugovara, financira
i prati prioritetna područja aktivnosti iz ovog Javnog poziva u sklopu
kojih prijavitelj prijavljuje projekt/program, nadgleda provedbu
ugovorenih projekata/programa, provodi terenske posjete, provjerava
svu relevantnu dokumentaciju projekta/programa, provjerava
izvještaje o praćenju provedbe projekta/programa i odobrava završni
izvještaj na projektu/programu.

2. FORMALNI UVJETI JAVNOG POZIVA
2.1. Prihvatljivi prijavitelji: tko može podnijeti prijavu?
Prijavitelj mora biti organizacija civilnog društva1 (u daljnjem tekstu: prijavitelj) koja
udovoljava sljedećim općim uvjetima:

1

Udruge, zaklade, privatne ustanove i vjerske zajednice.

6

upisana je u Registar udruga, odnosno u Registar zaklada ili drugi odgovarajući registar u
Republici Hrvatskoj i djeluje najmanje godinu dana zaključno s danom objave Javnog
poziva;2. upisana je u Registar neprofitnih organizacija i vodi transparentno financijsko poslovanje
sukladno propisima o neprofitnom računovodstvu;
3. uskladila je svoj statut s odredbama Zakona o udrugama, odnosno Zakona o zakladama,odnosno uskladila je svoj temeljni opći akt sa drugim Zakonom kojim se uređuje
osnivanje i djelovanje organizacije ili je podnijela zahtjev za usklađivanje Statuta
nadležnom tijelu (što dokazuje potvrdom nadležnog tijela), a osoba ovlaštena zazastupanje (i potpisivanje Ugovora o dodjeli financijskih sredstava) je u mandatu, što se
potvrđuje uvidom u Registar;
4. djeluje u području aktivnosti obuhvaćenim ovim Javnim pozivom;
5. djeluje u službi općeg dobra i javnosti te u skladu s općim vrednotama utvrđenima
Ustavom Republike Hrvatske te pozitivnim propisima Republike Hrvatske, što se odnosi
na organizacije civilnog društva;6. ima aktivno tijelo upravljanja (primjerice: Izvršni odbor) koje vodi učinkovitu razvojnu
politiku i administrativnu kontrolu;
7. ima pravni, financijski i operativni kapacitet za provedbu projekta;
8. uredno je ispunila/ispunjava svoje ugovorne obveze preuzete temeljem prijašnjih ugovora
o dodjeli bespovratnih sredstava prema Ministarstvu vanjskih i europskih poslova te svim
drugim davateljima financijskih sredstava iz javnih izvora što potvrđuje izjavom koju
potpisuje osoba ovlaštena za zastupanje;
9. osoba odgovorna za zastupanje i voditelj projekta nisu pravomoćno osuđene za kaznena
djela utvrđena Kaznenim zakonom (NN, broj 125/11, 144/12, 56/15, 61/15, 101/17,
118/18 i 126/19) kako je navedeno odredbom članka 48. stavak 2. podstavak d) Uredbe okriterijima, mjerilima i postupcima financiranja i ugovaranja programa i projekata odinteresa za opće dobro koje provode udruge;
10. podmirila je sve obveze plaćanja doprinosa za mirovinsko i zdravstveno osiguranje i
plaćanje poreza te drugih davanja prema državnom proračunu i proračunima jedinica
lokalne samouprave;
11. ima usvojen Financijski plan (ako je primjenjivo) i Program rada za 2020. godinu;
12. ukoliko je projekt usmjeren na djecu kao potencijalne korisnike, osobe koje će kroz
provedbu projektnih aktivnosti biti u kontaktu s djecom:a) ne smiju biti pravomoćno osuđene za neko od kaznenih djela iz glave IX, X,
XVI, XVII i XVIII Kaznenog zakona;b) ne smiju imati izrečene prekršajno pravne sankcije propisane Zakonom ozaštiti od nasilja u obitelji (NN, broj 70/17 i 126/19);c) ne smije im trajati sigurnosna mjera obveznog psihijatrijskog liječenja,
obveznog liječenja od ovisnosti, obveznog psihosocijalnog tretmana, zabrane
obavljanja određene dužnosti ili djelatnosti, zabrane približavanja,
uznemiravanja i uhođenja, udaljenja iz zajedničkog kućanstva, zabrane
pristupa internetu ili sigurnosna mjera zaštitnog nadzora po punom izvršenju
kazne zatvora izrečena temeljem Kaznenog zakona.
1.

Pravo prijave na Javni poziv nemaju:

7ogranci, podružnice i slični ustrojstveni oblici udruga koji nisu registrirani sukladno
Zakonu o udrugama kao pravne osobe ili sukladno Zakonu o zakladama;
2. udruge koje nisu uskladile svoj statut s odredbama Zakona o udrugama niti su podnijele
zahtjev za usklađivanje statuta nadležnom uredu;
3. udruge čije osobe ovlaštene za zastupanje nisu u mandatu;
4. udruge koje nisu upisane u Registar neprofitnih organizacija i/ili ne vode transparentno
financijsko poslovanje sukladno propisima o neprofitnom računovodstvu;
5. udruge čiji rad/djelatnost nije vezan uz prioritetna područja definirana ovim Javnim
pozivom;
6. udruge koje su u stečaju;7. udruge koje nisu uredno ispunile obveze plaćanja doprinosa i poreza te drugih davanjaprema državnom i lokalnom proračunu;8. udruge protiv čijih osoba ovlaštenih za zastupanje udruge se vodi kazneni postupak ili su
pravomoćno osuđeni za prekršaj i kazneno djelo;
9. udruge koje nisu dostavile prethodno izvješće o provedbi projekata i utrošenim
sredstvima dodijeljenima udrugama iz Državnog proračuna Ministarstva vanjskih i
europskih poslova i drugih davatelja sredstva iz javnih izvora;
10. udruge koje su nenamjenski trošile prethodno dodijeljena sredstva iz javnih izvora;
11. udruge čiji je jedan od osnivača politička stranka.
1.

Navedeno iz točaka 1.-11. („Pravo prijave na Javni poziv nemaju“) na odgovarajući se način,
gdje je moguće, primjenjuje i na zaklade i druge organizacije civilnog društva.

2.2. Prihvatljivi partneri na projektu
Provođenje projekta u partnerstvu nije obvezno. Organizacije civilnog društva koje seprijavljuju u svojstvu partnera mogu sudjelovati u više od jedne prijave.
Ukoliko se prijavljuje projekt u partnerstvu, partner na projektu može biti organizacija
civilnog društva koja ispunjava odgovarajuće propisane uvjete Javnog poziva u dogovoru s
prijaviteljem. Partner također dostavlja dokumentaciju kojom dokazuje svoju prihvatljivost
kao partnera.
Prijavitelj i partner trebaju priložiti popunjenu Izjavu o partnerstvu ovjerenu potpisom
odgovorne osobe koja treba biti priložena u izvorniku kao sastavni dio dokumentacije Javnog
poziva.
Ministarstvo vanjskih i europskih poslova, kao davatelj financijske podrške, potpisat će
ugovor o dodjeli financijskih sredstava sa organizacijom civilnog društva - nositeljem
prijavljenog projekta koja je u konačnici odgovorna za kvalitetnu provedbu projekta,namjensko trošenje sredstava i redovito izvještavanje.

82.3. Prihvatljive aktivnosti koje će se financirati putem Javnog poziva
Prijavitelj treba dostaviti Ministarstvu vanjskih i europskih poslova prijedlog
projekta/programa na propisanim obrascima zajedno sa programom rada organizacije civilnog
društva.
Organizacija civilnog društva koja se prijavljuje kao prijavitelj može poslati prijavu za
maksimalno dva projekta/programa na ovaj Javni poziv. Prijavitelj može potpisati usvojstvu prijavitelja do dva ugovora.

ŠTO SE NE MOŽE PRIJAVITI
•

•
•
•
•
•
•
•
•

•
•
•

projekt/program za koji su već u cijelosti odobrena financijska sredstva iz državnoga
proračuna ili proračuna jedinica lokalne i područne (regionalne) samouprave i/ili sredstva
iz dijela prihoda od igara na sreću na natječajima ili javnim pozivima ministarstava i
drugih tijela državne uprave;
projekt/program koji ne obuhvaća zemljopisne i sektorske prioritete koji su navedeni u
ovim Uputama za prijavitelje;
projekt/program pretežno usmjeren vjerskim ciljevima i aktivnostima;
projekt/program kojim se traže financijska sredstva za kupnju i raspodjelu humanitarne
pomoći;projekt/program organizacija koje su ovisne o bilo kojoj političkoj opciji ili stranci, a što
bi moglo utjecati na neovisnost i održivost projekta;
projekt/program kojim se isključivo traži kupnja opreme;
projekt/program koji se isključivo odnosi na organiziranje konferencija, okruglih stolova,
seminara, proslava obljetnica, izleta i slično;
projekt/program koji se isključivo temelji na izradi, pripremi i tisku knjiga, brošura,biltena, časopisa i slično;
projekt/program čija je jedina svrha stjecanje osobne koristi članova/članica organizacije,odnosno projekt koji je namijenjen isključivo ili u pretežitom dijelu članovimaorganizacije;
projekt/program koji ima profitnu odnosno komercijalnu svrhu;
financiranje troškova pokretanja osnivanja i osnivanje podružnice organizacije civilnog
društva;
projekt/program vezan uz dodjelu sredstava drugim korisnicima putem javnih natječaja ili
drugih oblika dodjele.

Navedeni projekti/programi ne predstavljaju konačnu listu.

2.4. Prihvatljivi troškovi koji će se financirati ovim Javnim pozivom
Sredstvima ovog Javnog poziva mogu se financirati samo stvarni i prihvatljivi troškovi,
nastali provođenjem projekta u vremenskom razdoblju naznačenom u ovim Uputama.

9

Prilikom procjene projekta, ocjenjivat će se potreba naznačenih troškova u odnosu na
predviđene aktivnosti, kao i realnost visine navedenih troškova.
Pod prihvatljivim troškovima podrazumijevaju se troškovi koji su neposredno povezani uz
provedbu pojedinih aktivnosti predloženog projekta kao što su:
•
•
•
•
•

•

•
•
•

•
•
•
•
•
•
•

organizacija edukativnih i debatnih radionica, kvizova znanja, predavanja;
web stranice/aplikacije za djecu i mlade/društvene mreže (navesti vrstu i cijenu svake
usluge);usluge promidžbe - televizijske i radijske najave događanja, održavanje internetskih
stranica, obavijesti u tiskovinama (navesti vrstu promidžbe, trajanje i cijenu usluge);
troškovi reprezentacije vezani uz organizaciju projektnih aktivnosti (navesti svrhu,
učestalost i očekivani broj sudionika i sl.);usluge grafičke pripreme i tiskanje edukativnih publikacija, letaka, brošura, isključivo
namijenjenih potrebama projektne aktivnosti (navesti vrstu, namjenu, količinu i cijenu
usluge);izdaci za troškove plaće i naknade voditeljima projektne aktivnosti, izvoditeljima iz
organizacije civilnog društva i/ili vanjskim suradnicima koji sudjeluju u provedbi projekta(ugovor o radu, ugovor o autorskom djelu i honorar, ugovor o djelu, ugovor o djelu
redovitog studenta) pri čemu za osobu treba navesti funkciju na projektu, razdoblje zakoje se isplaćuje plaća ili naknada i bruto iznos naknade;troškovi komunikacije (troškovi telefona, Interneta i sl.) koji moraju biti isključivo vezani
uz provedbu projekta;
putni troškovi (npr. dnevnice za službena putovanja);
izdaci za prijevoz i smještaj (pri čemu je potrebno specificirati broj osoba, odredište, svrhu
putovanja te vrstu javnog prijevoza - vlak, autobus, zrakoplov ekonomska klasa, vrstu
smještaja i broj noćenja);
trošak solemnizacije bjanko zadužnice;troškovi PDV-a;
trošak najma prostora za provedbu projektne aktivnosti;
usluge knjigovodstvenog servisa za potrebe projekta;najam prostora i režijski troškovi organizacije civilnog društva u trećoj zemlji za vrijeme
trajanja projekta;
trošak nabave opreme i roba isključivo za potrebe provedbe projekata;drugi opravdani trošak oko kojeg postoji obostrana suglasnost;

U neprihvatljive troškove spadaju, primjerice:
•
•
•
•
•
•

troškovi koji su već u potpunosti financirani iz javnih izvora;
troškovi koji se odnose isključivo na pojedinačne stipendije za studije ili radionice;kapitalne investicije, dugovanja, novčane kazne, financijske kazne i parnični troškovi i sl.;donacije u dobrotvorne svrhe;
usluge grafičke pripreme i tiskanje materijala koji se odnose isključivo na rad organizacije
civilnog društva;troškovi konverzije, naknade i gubici po tečajnim razlikama vezani uz bilo koji devizni
račun u eurima za određenu komponentu kao i drugi čisto financijski izdatci;
10

•

•

dugovi organizacije civilnog društva koji su nastali bez obzira iz kojih razloga, troškovi
kamata, kao ni aktivnosti koje spadaju u redovitu djelatnost organizacije civilnog društva(primjerice troškovi održavanja skupštine, upravnog odbora i slično);troškovi koji nisu predviđeni ugovorom i drugi operativni troškovi koji nisu neposredno
povezani sa sadržajem i ciljevima projekta.

3. KAKO SE PRIJAVITI?
3.1. Sadržaj prijave
Svi zainteresirani prijavitelji trebaju dostaviti ispunjene propisane obrasce i dokumente
potrebne za ostvarivanje financijske potpore te ih u roku naznačenom u Javnom pozivu
dostaviti na adresu Ministarstva vanjskih i europskih poslova.
Prijava na Javni poziv će se smatrati potpunom ukoliko sadrži sljedeće prijavne obrasce
i dokumente:
1. obrazac Prijavnice s detaljnim opisom projekta s datumom i potpisom;
2. obrazac Proračuna projekta s datumom i potpisom;
3. obrazac životopisa prijavitelja/izvoditelja projektnih aktivnosti s datumom i potpisom;
4. obrazac Izjave izvoditelja projektne aktivnosti s datumom i potpisom;
5. obrazac Izjave o financiranim projektima organizacije civilnog društva iz sredstavaDržavnog proračuna i proračuna jedinica lokalne i područne (regionalne) samouprave u2020. godini s datumom i potpisom;
6. obrazac Izjave o partnerstvu (ukoliko se projekt provodi u partnerstvu) ovjeren s
datumom i potpisom od strane svih partnera;
7. obrazac Izjave o zadovoljenim zemljopisnim i sektorskim prioritetima Javnog poziva sdatumom i potpisom;
8. presliku Programa rada organizacije civilnog društva i Financijskog plana (ako je
primjenjivo) za 2020. godinu;
9. presliku važećeg Statuta prijavitelja ili drugog općeg akta organizacije civilnog društva,ako isti nije objavljen u odgovarajućem Registru te presliku dopisa da je Statut predan na
ovjeru nadležnom tijelu radi usklađivanja sa Zakonom.

Dokumentacija koja se dostavlja neposredno prije potpisivanja ugovora:
10. solemnizirana bjanko zadužnica;
11. obrazac Izjave o nepostojanju dvostrukog financiranja s datumom i potpisom;
12. potvrda Ministarstva financija/Porezne uprave o stanju javnog dugovanja za prijavitelja ipartnere iz koje je vidljivo da organizacija nema duga;
13. uvjerenje da se ne vodi kazneni postupak protiv osobe odgovorne za zastupanje koje nijestarije od 30 dana;
14. obrazac Sporazuma o partnerstvu u provedbi projekata.

11

Ukoliko je projekt organizacije civilnog društva usmjeren na djecu kao potencijalnekorisnike, potrebno je dostaviti dodatnu dokumentaciju za osobe koje će kroz provedbu
projektnih aktivnosti biti u kontaktu s djecom:
15. obrazac Izjave o suglasnosti za uvid u kaznenu evidenciju u dva originalna primjerka s
datumom i potpisom;
16. presliku osobne iskaznice ili putovnice;
17. obrazac Izjave o istinitosti (točnosti podataka) navedenih u prijavi s datumom i potpisom.
Obrasci za izvještavanje o provedenom projektu:
18. obrazac Programskog izvješća o izvršenom projektu s datumom i potpisom;
19. obrazac Financijskog izvješća o izvršenom projektu s datumom i potpisom;
20. obrazac Zahtjeva za isplatu sredstava s datumom i potpisom.
Obrasci za prijavu (1.-7., 11., 14.-15., 18.-20.) dostupni su za preuzimanje na internetskoj
stranici Ministarstva vanjskih i europskih poslova, www.mvep.hr.
Navedeni obrasci ispunjavaju se na hrvatskom jeziku i potrebno ih je ispuniti na računalu.
Rukom ispisani obrasci neće se uzeti u razmatranje.
Prijave koje nisu napisane i dostavljene na propisanim obrascima te koje su nepotpune ili
odstupaju od teksta Javnog poziva neće se razmatrati u postupku odabira.

3.2.

Način za podnošenje prijava

Prijave na Javni poziv šalju se preporučeno poštom ili kurirskom službom do naznačenog
roka za dostavu prijava, 26. listopada 2020. godine. Kompletnu dokumentaciju potrebno je
dostaviti u papirnatom obliku, uvezanu u cjelinu na način da se onemogući naknadno vađenje
ili umetanje listova, dok je sve stranice prijave potrebno numerirati na način da je vidljiv redni
broj stranice i ukupan broj stranica ponude. Prijava u papirnatom obliku sadržava obvezne
obrasce vlastoručno potpisane od strane osobe ovlaštene za zastupanje organizacije civilnog
društva.
Obvezne obrasce i propisanu dokumentaciju potrebno je dostaviti i u elektroničkom obliku(na CD-u ili USB sticku), koja sadržajno mora biti identična onoj u papirnatom obliku.
Kompletnu dokumentaciju potrebno je dostaviti na adresu:
Ministarstvo vanjskih i europskih poslova Republike Hrvatske
Trg Nikole Šubića Zrinskog 7-8,
10 000 Zagreb
uz napomenu
Prijava na „Javni poziv za prijavu Programa suradnje s organizacijama civilnog
društva koje se bave razvojnom suradnjom i humanitarnom djelatnošću u inozemstvu“,
te uz oznaku „NE OTVARAJ!“.

12

3.3. Rok za slanje prijava i planirano trajanje provedbe projekta
Rok za podnošenje prijava unutar ovog Javnog poziva je 26. listopada 2020. godine. Poziv ćebiti objavljen na internetskoj stranici Ministarstva vanjskih i europskih poslova,
www.mvep.hr te na internetskoj stranici Ureda za udruge Vlade Republike Hrvatske.
Planirano trajanje provedbe projekta je do 18 mjeseci od dana potpisivanje ugovora, osim u
slučaju kada je ugovorom određen drugi datum početka provedbe.

3.4. Prijave koje se neće razmatrati
Povjerenstvo neće razmatrati prijavu:• koja je poslana preporučeno poštom ili kurirskom službom nakon isteka roka za
podnošenje prijava (26. listopada 2020.godine);• koja nije napisana na propisanim obrascima za Javni poziv te je podnesena na drugi način,suprotno uvjetima ovog Javnog poziva.

3.5. Kome se obratiti ukoliko imate pitanja?
Prijavitelji koji će u tijeku roka za podnošenje prijava na Javni poziv imati potrebu za
dodatnim pojašnjenjem dokumentacije, kao i ostalih uvjeta iz Javnog poziva, mogu uputiti
pisani upit na adresu elektroničke pošte, programi.suradnje@mvep.hr i to najkasnije do 12.
listopada 2020. godine. Ministarstvo vanjskih i europskih poslova nema obvezu odgovoriti na
pitanja postavljena nakon ovog datuma.
Po primitku upita, nadležna ustrojstvena jedinica Ministarstva vanjskih i europskih poslova
objavit će odgovore na postavljena pitanja na internetskim stranicama Ministarstva vanjskih i
europskih poslova i to najkasnije 7 dana prije isteka Javnog poziva.
U svrhu osiguranja ravnopravnosti svih potencijalnih prijavitelja, davatelj sredstava ne možedavati prethodna mišljenja o prihvatljivosti prijavitelja, partnera, aktivnostima ili troškovima.
Dokumentacija vezana uz projekte koji nisu odobreni za financiranje arhiviraju se snapomenom da se radi o povjerljivim dokumentima, koje Ministarstvo vanjskih i europskih
poslova ne može koristiti niti davati na uvid i korištenje trećim osobama.

13

4. PROCJENA PRIJAVA I DONOŠENJE ODLUKE O DODJELISREDSTAVA
4.1. Procedura procjene pristiglih prijava
Sve pristigle i zaprimljene prijave proći će kroz sljedeću proceduru:(A) PREGLED PRIJAVA U ODNOSU NA PROPISANE UVJETE JAVNOG
POZIVA
Otvaranje prijava obavit će Povjerenstvo za otvaranje prijava i provjeru ispunjavanja
propisanih uvjeta prijavljenih projekata.
Povjerenstvo čine zaposlenici Ministarstva vanjskih i europskih poslova koji su prošliizobrazbu o ciljevima Javnog poziva i formalnim uvjetima koji moraju biti zadovoljeni.
Članovi Povjerenstva ne smiju biti u sukobu interesa o čemu moraju potpisati posebnu izjavu.
Povjerenstvo za otvaranje prijava i provjeru ispunjavanja propisanih uvjeta prijavljenih
projekata provjerit će zadovoljava li prijava formalne uvjete propisane Javnim pozivom (odpoštivanja roka podnošenja prijave, dostave svih prijavnih obrazaca, do kriterija navedenih u
Javnom pozivu).
Obrazac za provjeru ispunjavanja propisanih uvjeta Javnog poziva:
Propisani administrativni kriteriji

DANE

1. Omotnica je zatvorena.
2. Na omotnici su naznačeni datum i točno vrijeme podnošenja prijave.
3. Projektna prijava dostavljena je za pravi poziv na dostavu projektnih prijava.
4. Projektna prijava dostavljena je u zadanom roku.
5. Prijavitelj je prihvatljiv sukladno uvjetima propisanim Uputama za prijavitelje.
6. Partner je prihvatljiv sukladno uvjetima propisanim Uputama za prijavitelje.
7. Propisana Prijavnica s detaljnim opisom projekta je dostavljena i potpisana.
8. Propisani Obrazac proračuna je dostavljen i potpisan.
9. Obrazac životopisa voditelja projekta je dostavljen i potpisan.
10.Obrazac životopisa (svih) izvoditelja projektnih aktivnosti je dostavljen i
potpisan (ako je primjenjivo).
11. Obrazac Izjave izvoditelja projektne aktivnosti je dostavljen i potpisan.
12. Obrazac Izjave o projektima udruge financiranim iz javnih izvora je
dostavljen i potpisan.

1413. Obrazac Izjave o partnerstvu je dostavljen i potpisan.
14. Zatraženi iznos sredstava je unutar financijskih pragova postavljenih u
pozivu.
15. Obrazac Izjave o zadovoljenim zemljopisnim i sektorskim prioritetima
Javnog poziva.
16. Dostavljena je preslika Programa rada organizacije civilnog društva iFinancijskog plana (ako je primjenjivo) za 2020. godinu.
17. Dostavljena je preslika važećeg Statuta, ako isti nije objavljen u Registru
udruga.
18. Projektna prijava dostavljena je u papirnatom obliku, ovjerena i potpisana.
19. Projektna prijava dostavljena je u elektroničkom obliku (CD/USB stick).
20. Projektna prijava pisana je na hrvatskom jeziku i ispunjena računalom.

Za prijavitelje čije prijave imaju manje nedostatke koji ne utječu na sadržaj bitan za
ocjenjivanje prijave, Ministarstvo vanjskih i europskih poslova će tražiti naknadnu dopunu,
odnosno ispravljanje prijave potrebnim podacima ili prilozima u određenom roku koji je istiza sve prijavitelje. Za prijavitelje koji na zahtjev Ministarstva vanjskih i europskih poslova u
dodatnom roku dostave tražene podatke ili priloge smatrat će se da su podnijeli potpunu
prijavu. Ukoliko prijavitelj ne dostavi u zadanom roku zatražena dodatna objašnjenja ili
informacije na zahtjev Ministarstva vanjskih i europskih poslova, prijava će biti odbačena.
Elementi prijave koji se ne mogu naknadno ispraviti ili dopuniti:•

nedostaje izvornik prijave, odnosno, prijava je poslana u elektroničkoj verziji;•

prijava nije ispunjena na računalu;•

prijavitelj nije odgovorio na pitanja iz prijave koje se odnose na sadržaj aktivnosti, a koji
su bitni za vrednovanje kvalitete aktivnosti.

Nakon provjere svih zaprimljenih prijava, u odnosu na propisane uvjete Javnog poziva,
Povjerenstvo za otvaranje prijava i provjeru ispunjavanja propisanih uvjeta prijavljenih
projekata izrađuje popis svih prijavitelja koji su zadovoljili propisane uvjete i čije se prijave
potom upućuju na ocjenu kvalitete projekata, kao i popis svih prijavitelja koji nisu zadovoljili
propisane uvjete Javnog poziva.

(B) OCJENA PROJEKATA KOJE SU ZADOVOLJILE PROPISANE UVJETE
JAVNOG POZIVA
Nakon provjere svih zaprimljenih prijava koje su zadovoljile propisane formalne uvjete
Javnog poziva, Povjerenstvo za ocjenjivanje prijavljenih projekata pristupit će ocjenjivanju
sadržaja projekata a čine ga zaposlenici Ministarstva vanjskih i europskih poslova koji su
prošli izobrazbu o ciljevima Javnog poziva i uvjetima koji moraju biti zadovoljeni.

15Članovi Povjerenstva ne smiju biti u sukobu interesa o čemu moraju potpisati posebnu izjavu.
Povjerenstvo po potrebi može tražiti dodatno pojašnjenje o projektu.
Svaka pristigla i zaprimljena prijava ocjenjivat će se temeljem zadanih kriterija koji se nalazeu obrascu za ocjenu, na način da će se svaki kriterij, ako je primjenjiv, bodovat između 1 i 5
na ovaj način: 1=nedovoljno; 2=dovoljno; 3=dobro; 4=vrlo dobro; 5=odlično, a zatim će sesvi bodovi zbrojiti.
Projekti koji pri postupku ocjenjivanja ne ostvare minimalno 65 bodova neće moći biti
financirani kroz ovaj Javni poziv.
Obrazac za ocjenu kvalitete projekta:
A. Operativni kapaciteti prijavitelja i dosadašnje iskustvo
A.1 Prijavitelj (i partner) ima dovoljno stručnog kapaciteta za provođenje
planiranih aktivnosti projekta

Bodovi (35)
1 – 5 (x2)A.2 Prijavitelj (i partner) ima dovoljno iskustva za provođenje planiranih
aktivnosti projekata

1 – 5 (x2)

A.3 Prepoznatljivost prijavitelja (i partnera) kroz već provedene projekte

1 – 5 (x2)

A.4 Voditelj projekta/izvoditelj projektnih aktivnosti ima znanja, iskustva iostale kompetencije u provođenju projekta

1-5

ukupan broj bodova (maksimalan broj bodova 35)
B. Kvaliteta i relevantnost projekta
B.1 Posebna pažnja usmjerena je na vidljivost i na veći broj korisnika, koji
su jasno prikazani

Bodovi (30)
1-5

B.2 Projekt je usklađen s barem jednim tematskim prioritetom navedenim u
točci 1.2.

1 – 5 (x2)

B.3 Projekt zadovoljava barem jedan specifični cilj naveden u točci 1.2.

1-5

B.4 Projekt je detaljno obrazložen i predložene aktivnosti su u skladu s
ciljevima Javnog poziva (jasne, opravdane, razumljive i provedive), koji su
realno postavljeni

1-5

B.5 Projekt uspostavlja model, primjenljiv od strane drugih organizacija na
istom ili drugom području

1–5

ukupan broj bodova (maksimalan broj bodova 30)
C. Proračun

Bodovi (20)

C.1 Stavke u proračunu opravdane su i u skladu s aktivnostima koje će seprovesti

1 – 5 (x2)

C.2 Omjer iskazanih troškova i očekivanih rezultata je prihvatljiv i realan

1 – 5 (x2)ukupan broj bodova (maksimalan broj bodova 20)
16

D. Prednosti u financiranju
D.1 Uključenost volontera u provedbi projekta

Bodovi (15)
1–5

D.2 Uključenost stručnjaka u provedbi projekta

1–5

D.3 Uključenost dodatnih partnera države primateljice s jasno određenim
obvezama u provedbi projekta

1–5

ukupan broj bodova (maksimalan broj bodova 15)
UKUPNO (maksimalan broj bodova 100)
Ministar vanjskih i europskih poslova, temeljem prijedloga Povjerenstva za ocjenjivanje
prijavljenih projekata, razmatra popis projekata predloženih za financiranje s prijedlogom
iznosa financijske potpore, kao i popis projekata koji nisu prihvaćeni za financiranje te donosi
Odluku o dodijeli financijskih sredstava za odobrene projekte.

(C) DOSTAVA DODATNE DOKUMENTACIJE I UGOVARANJE
Prijavitelji kojima se odobri financijska potpora obvezni su, u roku od 30 dana od datuma
objave Odluke o dodjeli financijskih sredstava, potpisati Ugovor o dodjeli financijskih
sredstava za provedbu projekta s Ministarstvom vanjskih i europskih poslova.
Prije sklapanja ugovora Ministarstvo vanjskih i europskih poslova će zatražiti solemniziranu
bjanko zadužnicu, izjavu prijavitelja o nepostojanju i izbjegavanju dvostrukog financiranja,
potvrdu Ministarstva financija/Porezne uprave o stanju javnog dugovanja za prijavitelja ipartnere iz koje je vidljivo da organizacija nema duga te uvjerenje da se ne vodi kazneni
postupak protiv osobe odgovorne za zastupanje, ne starije od 30 dana te obrazac Sporazuma opartnerstvu u provedbi projekata.
Ukoliko je projekt organizacije civilnog društva usmjeren na djecu kao potencijalne korisnike,potrebno je dostaviti dodatnu dokumentaciju za osobe koje će kroz provedbu projektnih
aktivnosti biti u kontaktu s djecom:
1.
2.
3.

ispunjen i potpisan obrazac Izjave o suglasnosti za uvid u kaznenu evidenciju u dva
originalna primjerka s datumom i potpisom;presliku osobne iskaznice ili putovnice;obrazac Izjave o istinitosti (točnosti podataka) navedenih u prijavi s datumom i
potpisom.

4.2. Obavijest o donesenoj odluci o dodjeli financijske potpore
Rezultati Javnog poziva, odnosno Odluka o dodjeli financijskih sredstava, bit će objavljena nainternetskoj stranici Ministarstva vanjskih i europskih poslova www.mvep.hr, u roku od osam
radnih dana, od donošenja Odluke ministra vanjskih i europskih poslova.

17

Prijaviteljima čiji projekti nisu prihvaćeni za financiranje ovim Javnim pozivom, Ministarstvo
će pisanim putem dostaviti obavijest o razlozima nefinanciranja njihovog projekta u roku odosam radnih dana od donošenja odluke.

4.3. Podnošenje prigovora
Prijavitelji čije prijave ne zadovoljavaju propisane administrativne uvjete Javnog poziva
zaprimit će obavijest putem elektroničke pošte u roku od osam radnih dana od završetka rokaza podnošenje prijava s naznakom razloga zbog kojih prijava ne zadovoljava propisane uvjete
Javnog poziva. Rok za podnošenje prigovora je osam radnih dana od zaprimanja obavijesti.
Prigovor na Odluku o dodjeli financijske potpore prijavitelji mogu dostaviti pisanim putem u
roku od osam radnih dana od dana objave iste na internetskoj stranici Ministarstva vanjskih i
europskih poslova, www.mvep.hr.
Prigovorprijavitelji
mogu
dostaviti
programi.suradnje@mvep.hr, uz napomenu

elektroničkom

poštomnaadresu<Prigovor povodom objavljenog Javnog poziva za prijavu Programa suradnje sorganizacijama civilnog društva koje se bave razvojnom suradnjom i humanitarnom
djelatnošću u inozemstvu>
O prigovoru će odlučiti Povjerenstvo za rješavanje prigovora u roku od osam radnih dana od
dana zaprimanja prigovora. Prigovor ne odgađa izvršenje Odluke o dodjeli financijske
potpore i provedbu Javnog poziva.

4.4. Postupanje s dokumentacijom
Zaprimljene prijave sa svom pratećom dokumentacijom neće se vraćati prijavitelju.

4.5. Sklapanje ugovora o dodjeli financijskih sredstava
Ministarstvo vanjskih i europskih poslova s prijaviteljima kojima se odobre financijska
sredstva potpisat će Ugovor o dodjeli financijskih sredstava za provedbu projekta u roku od
30 dana od datuma objave Odluke o dodjeli financijskih sredstava.
Za potrebe isplate predujma prijavitelji pri potpisivanju ugovora dostavljaju solemniziranu
bjanko zadužnicu koja se ovjerava na cijeli iznos ili prvi viši iznos i ostaje u Ministarstvu
vanjskih i europskih poslova do trenutka zaprimanja zahtjeva za isplatu sredstava odnosno
ako ne bude realizirana vraća se korisniku.

4.6. Podnošenje izvješća i obračuna troškova po sklopljenom ugovoru o dodjeli
financijskih sredstava
Programsko i financijsko izvješće se podnosi na propisanim obrascima za realizaciju projekta
i mora sadržavati sve priloge koji su na obrascima navedeni. Programsko izvješće obuhvaća
detaljan opis izvršenog projekta. Financijsko izvješće obuhvaća, osim prikaza ukupnih
18rashoda i obračuna troškova (iznose i njihov ukupan zbroj) i preslike svih računa koji su
priloženi uz obračun, uključujući popis preslika računa, sklopljenih ugovora, putnih karata i
dr.
Ministarstvo vanjskih i europskih poslova zadržava pravo da za vrijeme trajanja projekta od
Korisnika projekta zatraži periodičko izvješće (narativno i financijsko) o statusu provedbe
projekta.

4.7. Konačan iznos financiranja
Korisnik sredstava je dužan po završetku provedbe, najkasnije u roku od 90 dana nakon
završetka projekta, dostaviti Ministarstvu vanjskih i europskih poslova opisno i financijsko
izvješće. Kao datum prihvaćanja izvješća određuje se datum slanja obavijesti Ministarstva
vanjskih i europskih poslova Korisniku. Ostatak ugovorenog iznosa odnosno prihvatljivih
troškova izvršenog projekta Ministarstvo vanjskih i europskih poslova će isplatiti Korisniku
sredstava po prihvaćanju opisnog i financijskog izvješća, u skladu s prihvatljivim troškovima
projekta, a na temelju zahtjeva za isplatu sredstava i priljevu sredstava državnog proračuna.
Ukupan iznos isplata Korisniku ne smije prelaziti ugovoreni iznos.

5. INDIKATIVNI KALENDAR POSTUPKA JAVNOG POZIVA
Faze postupka Javnog poziva

Datum

Objava Poziva

18. rujna 2020.

Rok za slanje prijava

26. listopada 2020.

Rok za slanje upita vezanih uz Poziv

12. listopada 2020.

Rok za upućivanje odgovora na upite vezane uz Poziv

19. listopada 2020.

Rok za provjeru propisanih uvjeta i procjenu prijava koje suzadovoljile propisane uvjete Poziva

4. studenoga 2020.

Rok za upit za dostavom dodatne dokumentacije

9. studenoga 2020.

Rok za dostavu tražene dokumentacije

13. studenoga 2020.

Rok za objavu odluke o dodjeli financijske potpore i slanje
obavijesti svim prijaviteljima

28. studenoga 2020.

Rok za ugovaranje

28. prosinca 2020.

19

Davatelj financijskih sredstava ima mogućnost ažuriranja ovog indikativnog kalendara.
Obavijest o tome, kao i ažurirana tablica, objavit će se na internetskoj stranici Ministarstva
vanjskih i europskih poslova, www.mvep.hr.

6. POPIS DOKUMENTACIJE JAVNOG POZIVA KOJA SE MOŽEPREUZETI / OBRASCIObrasci uz prijavu projekta:
1.
2.
3.
4.
5.

6.
7.
8.
9.

obrazac Prijavnice s detaljnim opisom projekta s datumom i potpisom;obrazac Proračuna projekta s datumom i potpisom;obrazac životopisa prijavitelja/izvoditelja projektnih aktivnosti s datumom i potpisom;obrazac Izjave izvoditelja projektne aktivnosti s datumom i potpisom;obrazac Izjave o financiranim projektima organizacije civilnog društva iz sredstavaDržavnog proračuna i proračuna jedinica lokalne i područne (regionalne) samouprave u2020 s datumom i potpisom;obrazac Izjave o partnerstvu (ukoliko se projekt provodi u partnerstvu) ovjeren, s
datumom i potpisom od strane svih partnera;obrazac Izjave o zadovoljenim zemljopisnim i sektorskim prioritetima Javnog poziva sdatumom i potpisom;presliku programa rada organizacije civilnog društva i Financijskog plana (ako je
primjenjivo) za 2020. godinu;
presliku važećeg Statuta prijavitelja ili drugog općeg akta organizacije civilnog društva,ako isti nije objavljen u odgovarajućem Registru te presliku dopisa da je Statut predan na
ovjeru nadležnom tijelu radi usklađivanja sa Zakonom;

Dokumentacija koja se dostavlja prije potpisivanja ugovora:
10. solemnizirana bjanko zadužnica;
11. obrazac Izjave o nepostojanju dvostrukog financiranja;
12. potvrda Ministarstva financija/Porezne uprave o stanju javnog dugovanja za prijavitelja ipartnere iz koje je vidljivo da organizacija nema duga;
13. uvjerenje da se ne vodi kazneni postupak protiv osobe odgovorne za zastupanje koje nijestarije od 30 dana;
14. obrazac Sporazuma o partnerstvu u provedbi projekata
Ukoliko je projekt organizacije civilnog društva usmjeren na djecu kao potencijalnekorisnike, potrebno je dostaviti dodatnu dokumentaciju za osobe koje će kroz provedbu
projektnih aktivnosti biti u kontaktu s djecom:
10. obrazac Izjave o suglasnosti za uvid u kaznenu evidenciju u dva originalna primjerka s
datumom i potpisom;
11. presliku osobne iskaznice ili putovnice;
12. obrazac Izjave o istinitosti (točnosti podataka) navedenih u prijavi s datumom i potpisom;

20

Obrasci za izvještavanje o provedenom projektu:
15. obrazac Programskog izvješća o izvršenom projektu;
16. obrazac Financijskog izvješća o izvršenom projektu;
17. obrazac Zahtjeva za isplatu sredstava.

21